《留别八首和徐幼眉大令必观见赠韵 其七》
清代·周凯

蔡生才调解吟诗，惜别匆匆系别思。学行要遵先辈录，科名须及少年时。

东山温饱非初志，北海疏狂惜大儿。但祝秋高鬐鬣壮，龙门烧尾顺风吹。

作者简介：浙江富阳人，字仲礼，号云皋。嘉庆十六年进士。官至河南按察使。善诗画，尤工山水。未第时，每阴雨辄入山观烟云出没，以资画趣。有《内自讼斋杂刻》等。